Parlement versnel skielik proses oor onteiening | Maroela Media
Die parlement se ad hoc-komitee oor die verandering van art. 25 van die Grondwet om onteiening sonder vergoeding te vergemaklik het Donderdag skielik sy pas versnel en hoop nou om sy werk teen 24 November te voltooi.
Die parlementêre proses is in Maart deur die instel van die grendelstaat onderbreek terwyl provinsiale openbare insette aan die gang was. Die openbare voorleggings vir Limpopo, die Noord-Kaap en die Wes-Kaap moet nog afgehandel word.
Hierdie openbare verhore gaan in elke distriksraad en metro in hierdie drie provinsies plaasvind van die einde van vandeesmaand, hoewel drie probleme nog getakel moet word.
Die eerste probleem is dat die voorlopige program, wat Donderdagmiddag aanvaar is, nog aangepas moet word betreffend die distriksrade, soos Waterberg en Mopani in Limpopo en sowel Overberg as Sentraal-Karoo in die Wes-Kaap, waar geen datums of vergaderplekke nog vasgestel is nie.
Die tweede probleem is wat om te doen as meer as 250 lede van die publiek by 'n vergaderplek opdaag want niemand kan weggewys word nie. Gewoonlik daag tussen 400 en 1 000 mense op terwyl die inperkingsmaatreëls samekomste beperk tot 250 mense.
Die derde probleem is hoe om die insette van mense met onderliggende siektes soos diabetes of MIV/vigs te hanteer aangesien mense met dié siektes nie sulke byeenkomste sal kan bywoon nie.
Dié kwessies sal Dinsdag tydens die volgende sitting van die komitee getakel word.
Wat Limpopo betref word insette van die algemene publiek tans beoog vir Thohoyandou op 22 Oktober, Polokwane op 23 Oktober en Jane Furse op 24 Oktober.
In die Noord-Kaap sal die publiek op 23 Oktober insette kan lewer in Kimberley, op 24 Oktober in Upington en op 24 Oktober in Springbok.
Op 30 Oktober kan die publiek insette lewer in Mosselbaai en Vredenburg, en op 31 Oktober in Worcester en Khayelitsha.
Die ad hoc-komitee sal van 3 tot 6 November, van 10 tot 13 November en op 19 November die insette en die bewoording van die tersaaklike wetsontwerp bespreek.
Op 24 November sal die komitee sy werk afhandel en die wetsontwerp verwys na die Nasionale Vergadering vir aanvaarding of verwerping.
Die pot kook en kook….
Weet hierdie narre wat hulle doen? Klink nie so nie, maar "mind you" alles waaraan hulle vat is 'n gemors!
Ek hoop regtig dat mense nou almal kan sien watse groot vyand is Ramaphosa en sy vervloekte ANC
Ja en dan? Oor vyf jaar minder dan moet die wit mense weer oorvst en reg ruk, want dan is allesn groter gemors.
Die oorvat-sirkus het reeds in [luukse gemeubileerde] Kampsbaai opskuddings veroorsaak. Let bietjie op die mentaliteit.